แบงก์ล็อกสเปกกู้เงินซื้อบ้านสปส.2.5%
ปิดประตูผู้ประกันตนกู้รีไฟแนนซ์หนี้ซื้อบ้าน ดอกเบี้ย 2.5 %&nbsp;อ้างวงเงินหมดแล้ว&nbsp;แบงก์ล็อกสเป็กให้ลูกค้าเงินเดือนผ่านแบงก์ตัวเองมีสิทธิได้ก่อน
30 เม.ย. 2553

ปิดประตูผู้ประกันตนกู้รีไฟแนนซ์หนี้ซื้อบ้าน ดอกเบี้ย 2.5 % อ้างวงเงินหมดแล้ว แบงก์ล็อกสเป็กให้ลูกค้าเงินเดือนผ่านแบงก์ตัวเองมีสิทธิได้ก่อน 
หลังจากธนาคารพาณิชย์ 9 แห่ง ร่วมลงนามบันทึกข้อตกลงกับสำนักงานประกนสังคมปล่อยเงินกู้ให้ผู้ประกันตนซื้อบ้าน หรือรีไฟแนนซ์หนี้อัตราดอกเบี้ย 2.5 %  คงที่ 5 % วงเงิน 10,0000  ล่าสุดได้รับการร้องเรียนจากผู้ประกันตนว่าธนาคารไทยพาณิชย์กับธนาคารอาคารสงเคราะห์(ธอส.) แจ้งว่าวงเงินกู้อัตราดอกเบี้ยพิเศษหมดแล้ว ในขณะเดียวกันธนาคารพาณิชย์บางแห่งได้มีการกันวงเงินอัตราดอกเบี้ยพิเศษนี้ให้กับลูกค้าธนาคารที่มีการจ่ายเงินเดือนผ่านธนาคารตนเองเท่านั้น  
นายปั้น วรรณพินิจ เลขาธิการสำนักงานประกันสังคม(สปส.) กล่าวว่า ขณะนี้สปส.นำเงินไปฝากกับธนาคารพาณิชย์ประมาณ 6 ล้านบาทเพื่อปล่อยกู้ให้กับผู้ประกันตนและอยู่ระหว่างการตรวจสอบผู้ประกันตนอีกประมาณ 500 ราย ซึ่งยืนยันวงเงินกู้ยังไม่หมดแต่ขึ้นอยู่กับแต่ละธนาคารว่ามียอดการยื่นขอเงินกู้จำนวนมากเกินวงเงินตั้งใจจะเข้าร่วมโครงการหรือไม่
สำหรับกรณีธนาคารพาณิชย์บางแห่งมีเงื่อนไขการปล่อยกู้เฉพาะลูกค้าที่มีเงินเดือนผ่านธนาคาร หรือจำกัดจำนวนการรีไฟแนนซ์หนี้  ที่เป็นสิทธิของแต่ละธนาคาร เนื่องจากในข้อตกลงของสปส.ไม่สามารถที่จะไปเข้มงวดหรือกำหนดกฎเกณฑ์เน้นการปล่อยกู้ให้กับผู้ประกันตนวงเงินไม่เงิน1.5 ล้านบาทเท่านั้น และส่วนใหญ่กว่า 40 % กู้เงินต่ำกว่า 1.5 ล้านบาท